Diari Oficial de la Generalitat Valenciana


Sumari del DOGV 55, del 01-10-1981 (1981/801734)

ORDRE de 28 de setembre de 1981, per la qual es públiquen les normes per a l'elaboració dels Pressupost Generals del Consell, per a l'exercici de 1982.
-------------------------------------------------------------------------------------------------------------------------------------------------------

### Dades del document

Número de DOGV
:   55

Data del DOGV
:   01-10-1981

Secció del DOGV
:   CONSELLERIES

Número del document
:   1981/801734


Data del document
:   28-09-1981

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

Ordre de 28 de setembre de 1981, per la qual es publiquen les normes per a l'elaboració dels Pressuposts Generals del Consell, per a l'exercici de 1982.  
L'elaboració dels Pressuposts Generals del Consell del País Valencià ha recorregut una trajectòria lògica, en raó del montant dels compromisos de gestió administrativa que l'Ent Preautonomic ha anat assumint al llarg dels seus quatre exercicis de funcionament. Un camí que es va iniciar en una elaboració pressupostària extremadament simple, acoplada a uns recursos molt reduïts deu superar en l'exercici de 1982 la seua prova de maduresa.  
Les presents normes, publicades per primera vegada per a l'exercici de 1981, recullen, per a l'any pròxim, la introducció completa de la normativa pressupostària que rig per als pressuposts generals de l'Estat, lo qual supòn essencialment dos novetats respecte a la normativa de l'any anterior:  
a) L'apertura total de la classificació econòmica en tots els seus epígrafs.  
b) La introducció de la classificació de les despeses baix el seu caràcter funcional i per programes d'actuació de cada una de les Conselleries.  
La necessitat de realisar este esforç definitiu en la preparació del Pressupost de 1982, està fonamentat en serioses raons, i la primera d'elles expressa la necessitat d'adequar lo mes ràpidament possible el nostre funcionament pressupostari en el de l'Estat, puix això va a facilitar la discussió en els mecanismes tècnics del procés de transferències; en segon terme, la introducció en esta etapa decisiva del govern valencià d'un hàbit de treball pressupostari en base al pressupost per programes obligarà a l'administració autonòmica a realisar un esforç de programació realista en el terreny financer des del principi, lo qual condú un major rigor en l'elaboració de les activitats de cada departament i un efectiu control de la despesa.  
NORMES GENERALS  
1. AMBIT D'APLICACIO  
1. Les normes d'esta Orde en els termes que en cada cas s'establixca seran aplicables al Consell del País Valencià, als Organismes Autònoms de caràcter administratiu i als Organismes Autònoms de caràcter comercial les competències dels quals siguen objecte de traspàs a esta entitat territorial ans de l'u de ginér de 1982.  
II. TERMENS PER A L'ELABORACIO  
DELS PRESUPOSTS  
2. a) Les Conselleries remetran a la Conselleria d'Hisenda, per mig de l'oficina pressupostària respectiva i ans del 10 d'octubre de 1981, els corresponents anteprojectes de l'estat de despeses per a 1982, ajustats a les lleis que siguen d'aplicació, als acords i directrius aprovats pel Ple i a les normes i criteris que es senyalen en esta disposició.  
b) De la mateixa forma, i ans de dit dia, les Conselleries remetran els anteproyectes dels Estats d'ingressos i despeses dels Organismes autònoms a elles adscrits, formant un sol pressupost per a cada Organisme.  
c) La Direcció General d'Hisenda confeccionarà l'anteproyecte de pressupost d'ingressos. Així mateixa, examinarà, en coordinació en les Oficines Pressupostàries de les Conselleries i Organismes, la documentació pressupostària recibida, ajustant els crèdits dels pressuposts a les cifres que procedixquen, de conformitat en el paràgraf primer d'este número.  
d) Esta Conselleria, en base en els resultats de l'examen i ajustament prevists en l'apartat precedent, cometrà a l'acord del Ple del Consell el Projecte de Decret de Pressuposts Generals del Consell del País Valencià.  
Els pressuposts d'organismes recebits fora de terme o que no estiguen en condicions de ser integrats en el Decret de Pressuposts Generals del Consell per a 1982 es trametran independentment. Si estos presuposts no estigueren aprovats ans de l'u de ginér de 1981 quedaran prorrogats automàticament els de l'exercici de 1981, excepte els crèdits que per la seua naturalesa deguen quedar extingits en el mateix.  
III CONTINGUT DELS PRESUPOSTS  
GENERALS DEL CONSELL  
3. Els Pressuposts Generals del Consell es presentaran financerament equilibrats i inclouran:  
a) Els crèdits necessaris per a fer front al compliment de les seues obligacions, en la deguda especificació.  
b) Les estimacions dels distints drets econòmics a liquidar durant l'exercici, tant propis com derivats de transferències de mitjos de l'Administració de l'Estat, Organismes autònoms i, en son cas, Corporacions Locals.  
4. Unit al projecte de Decret de Pressuposts Generals del Consell es cursarà al Ple la documentació que es senyala en l'articul quart de la Llei 32/1981, de 10 de juliol, sobre regim pressupostari i patrimonial dels Ents Preautonomics.  
IV. ESTRUCTURA DELS PRESUPOSTS  
GENERALS DEL CONSELL  
5. Pressupost financer.  
Els estats de despeses dels Pressuposts Generals del Consell i dels organismes autònoms s'ajustaran a una classificació orgànica, econòmica i funcional.   
a) La classificació orgànica facilitarà la gestió i control del pressupost i la determinació dels costs dels servicis. A tal efecte, els crèdits s'enumeraran de forma que estiguen agrupats tots els corresponents a un mateix Departament, unitat administrativa o orgànica.  
L'estructura orgànica dels pressuposts de despeses s'ajustaran a la classificació de primer grau que, per seccions, figura en l'annex I. Les seccions es desglossaran segons procedixca, d'acord en l'estructura orgànica de cada Conselleria.  
b) Classificació econòmica.- Dins de cada secció, els crèdits s'ordenaran segons sa naturalesa econòmica, d'acord en la classificació que es detalla en l'annex II. El mateix criteri es seguirà per als ingressos.  
Els articuls de despeses es dividiran en conceptes, i estos, al mateix temps, es podran desglossar en subconceptes i/o partides.  
c) Classificació funcional.- Els crèdits pressupostaris contindran la referència precisa per a la seua agrupació segons les activitats o funcions a realisar per cada servici respectiu, ajustant-se a l'annex número III. Per a facilitar l'elaboració d'esta classificació es consignarà, necessàriament, al marge de cada crèdit, la rúbrica funcional a la que deu ser aplicada, i en el supòst de que foren vàries, s'indicarà, a més, el percentatge que correspon a cada una d'elles.  
d) Classificació territorial de la despesa.- Les dotacions de despesa de cada departament i organisme contindran la distribució provincial. Les dotacions d'inversions de cada Conselleria i Organisme apareixeran detallades en funció dels programes, projectes i obres, les realitzacions dels quals tinguen a son càrrec i s'efectuarà la seua classificació provincial.  
6. Pressupost per programes.,  
Els pressuposts de les Conselleries, així com dels Organismes Autònoms adscrits ad elles, apareixeran detallats en funció dels programes en que es materialista l'activitat del Departament i en els que es senyalen els objectius, activitats a desenrotllar i mitjos a utilisar.  
Existiran programes de diversos nivells segons la importància de l'activitat i les funcions que es desenrotllen.  
En els Pressuposts Generals del Consell, solament es consignaran separadament els que es senyalen en l'annex IV.  
V. DOCUMENTACIO DELS PRESUPOSTS  
GENERALS DEL CONSELL DEL PAIS VALENCIA  
7. Pressupost financer.  
Els Pressuposts del Consell del País Valencià i dels Organismes autònoms s'elaboraran per triplicat i comprendran els següents documents, els models dels quals, normalisats, es dissenyaran per la Direcció General d'Hisenda.  
P.1. Detall del Pressupost de despeses.  
Te per objecte enumerar, per a cada divisió orgànica de cada Conselleria, i per l'orde que figura en la classificació econòmica, els distints crèdits del pressupost.  
Cada crèdit constituirà un concepte, que podrà desglossar-se en subconceptes, en el detall intern de partides que procedixquen, les quals no tindran caràcter limitatíu, sempre que, agregades, no superen l'import del respectiu subconcepte o concepte.  
P.2.. Resum general per orguens i articuls del Pressupost de Despeses de cada Conselleria.  
Constituíx el document resum de les despeses de cada una de les seccions del Pressupost del Consell.  
P.3. Estat de diferències.  
Te per objecte detallar i justificar les variacions que experimenten els crèdits sol·licitats en relació en els de l'exercici precedent.  
P.4. Plantilles de funcionaris.  
Inclourà la informació relativa als funcionaris els crèdits dels quals figuren en el pressupost de la Conselleria o Organisme respectiu, distingint la seua situació jurídica i les unitats administratives en que estiguen destinats.  
Comprén, a més, informació sobre la imputació a programes de les despeses d'este personal. A estos efectes, el document es dividíx en dos apartats:  
P.4.1. Plantilla.  
P.4.2. Distribució territorial.  
P.5. Retribucions complementàries del personal funcionari.  
Desenrotlla el crèdit global destinat al pagament de retribucions complementàries en càrrec als fondos del Consell i quan este ho determine, detallant en la mida possible els distints tipos de remuneracions i les agrupacions de cossos, escales, places o funcionaris a qui efecte.  
P.6. Plantilles i retribucions del personal laboral.  
Inclou els detalls i informació referent als crèdits globals del Pressupost destinats al pagament de retribucions del Personal subjecte a Reglamentació laboral, classificats per Conselleries i Organismes i unitats administratives a que estan destinats.  
Es detallaran categories laborals bàsiques d'acord en les denominacions que figuren en els Convenis o Reglamentacions, així com el número de treballadors enquadrats en cada una de les mateixes en detall dels distints conceptes de devengament. Comprén a mes informació sobre la imputació o programes de les despeses d'este personal. A estos efectes, el document es dividíx en els següents apartats:  
P.6.1. Plantilla i Distribució Territorial.  
P.6.2. Remuneracions.  
P.7. Plantilles i retribucions del personal eventual contractat i vari.  
Inclou els detalls i informació dels crèdits globals destinats al pagament de les retribucions del personal de la naturalesa esmentada.  
P.8. Quotes a la Seguretat Social.  
Desenrotlla els crèdits globals per al pagament de la quota d'Empresa que li correspon a l'Estat o als seus Organismes pel personal laboral depenent del servici respectiu.,  
P.10. Annex inversions.  
Te per objecte enumerar els distints programes, projectes i obres que figuren en els pressuposts, en especificació dels objectius, unitats físiques de realització i explicació de l'àrea geogràfica en que es realise, així com la refundició dels que realisa la Conselleria o Organisme respectiu. Consta dels documents següents:  
P.10.1. Descripció de programes, projectes i obres.  
P.10.2. Resum geogràfic de les inversions i general de la Conselleria.  
P. 11. Distribució per programes dels crèdits.  
Destinat a recollir la distribució per programes dels distints. conceptes de despeses. Constituíx el document d'enllaç que presenta els distints conceptes del pressupost financer desenrotllats segons els programes que els respectius crèdits han de finançar en especificació de la quantitat destinada a cada programa i el percentatge que estes quantitats representen respecte del total del concepte.  
P.12. Distribució territorial dels crèdits.  
En anàloga estructura al precedent P. 11., te per objecte recollir la distribució provincial dels conceptes de despeses no recollits en el document P.4.  
P. 13. Memòria.  
Els anteproyectes de pressuposts aniran acompanyats d'una Memòria que es referirà a l'estructura, funcions i objectius de l'Organisme que la formula i als crèdits que es sol·liciten i que posteriorment s'ajustaran als que s'aproven pel Ple.  
8. Pressupost per programes.  
Les Conselleries i els seus Organismes autònoms elaboraran un eixemplar triplicat, el pressupost per programes que comprendrà els següents documents:  
PP. 0. Estructura de programes i Memòria del pressupost per programes. Te per objecte presentar els programes de la Conselleria i els seus organismes autònoms.  
PP. 1. Ficha de programa.  
PP. 2. Resum econòmic.  
PP. 3. Resum financer.  
PP. 4. Resum de despeses de personal i llocs de treball.  
PP. 5. Resum de compra de bens corrents i servicis.  
PP. 6. Resum d'inversions reals.  
PP. 7. Annex d'inversions reals.  
Les oficines pressupostàries de cada Conselleria redactaran una Memòria del Pressupost per programes de la mateixa, que farà específica referència a l'estructura de programes incloent el document PP.0.  
VI. CUANTIFICACIO DELS PRESUPOSTS  
9. Esta Conselleria comunicarà les instruccions relatives als criteris generals de quantificació dels crèdits dels Pressuposts del Consell i dels Organismes autònoms per a l'exercici de 1982.  
VII. DISPOSICIONS FINALS  
10.1 S'autorisa a la Direcció General d'Hisenda per a desenrotllar i aclarar les presents normes, especialment les relatives a la definició, normalització i contingut de la classificació econòmica, així com per a adequar els documents que s'indiquen en les mateixes a les necessitats resultants del projecte de Decret de Pressuposts per a 1982, i a tal efecte dictar quantes instruccions siguen necessàries.  
10.2. Els models pressupostaris, tant els referits al pressupost financer com al pressupost per programes, que tindran validesa per a la formació dels Pressuposts Generals del Consell del País Valencià i que estan normalisats per a tot l'àmbit de l'Administració d'est Ent, es troba recollit en l'annex V.  
10.3. Queda derogada l'Orde de la Conselleria d'Hisenda de 13 de febrer de 1981.  
Lo qual es fa públic per a general coneixement.  
València, a 28 de setembre de 1981.  
El Conseller d'Hisenda   
JORDI NAVARRO I CANUTO  
(ANNEXES, en el pròxim número)